OpenLLM-France/wikimedia huggingface dataset:
# Gelatinobromur

El gelatinobromur és un preparat de gelatina i bromur d'argent, molt sensible a la llum, que dona nom a un procediment fotogràfic desenvolupat l'any 1871 per Richard Leach Maddox i millorat l'any 1878 per Charles I. Bennett, que va acabar desplaçant al col·lodió humit a partir de l'any 1882.
En els seus inicis, aquest procés consistia a emprar una placa de vidre sobre la qual s'estenia una solució de bromur de cadmi, aigua i gelatina sensibilitzada amb nitrat d'argent. Aquesta placa no calia que es mantingués humida constantment, de manera que es posava fi a un dels grans inconvenients del col·lodió humit.
Millorant la sensibilitat del gelatinobromur i deixant assecar durant més temps la placa emulsionada, Charles I. Bennett va aconseguir rebaixar el temps d'exposició a centèssimes segon, acostant-se així al concepte d'instantània fotogràfica.
Les plaques seques al gelatinobromur d'argent es fabricaven en indústries i es comercialitzaven en caixes. Per carregar-les al xassís de la càmera, s'havien de manipular en una cambra fosca, tan sols il·luminada amb una llum vermella i feble, per a evitar que es velessin. Un cop exposades, es podien revelar sense presses, fins a dies després, en tornar dels viatges. Un dels principals fabricants de plaques seques va ser A. Lumière & ses fils, de Lió (França), que va rebre grans premis entre les dècades de 1889 i 1900. A banda de la societat Lumière, altres destacats fabricants van ser Guilleminot & Cie. i Agfa.
A finals del segle xix, es va començar a emprar el bromur d'argent per a sensibilitar el paper, convertint-se en el tipus de paper fotogràfic més utilitzat durant el segle xx.
La implantació d'aquest mètode va suposar la culminació de l'invent de la fotografia, quedant bàsicament constituïda fins a l'aparició de la fotografia digital.

## Referències

* ↑ Hughes, Stefan. Catchers of the Light. ArtDeCiel Publishing, 2012, p. 77. ISBN 162050961X.
* ↑ Diccionario de Arte I (en castellà). Barcelona: Biblioteca de Consulta Larousse. Spes Editorial SL (RBA), 2003, p.252. ISBN 84-8332-390-7 [Consulta: 30 novembre 2014].
* ↑ González Reyero, Susana. La fotografía en la arqueología española (1860-1960). Susana González Reyero, 2007, p. 36. ISBN 8495983788.

## Bibliografia

* Maddox, Richard L. «A Silver Salted Gelatine Emulsion». British Journal of Photography, 08-09-1871.
* Burton, W.A.. The ABC of Modern Photography. Londres: Piper & Carter, 1879.
* Eder, Josef Maria. History of Photography. Mineola (Nova York): Dover Publications, 1945.
* Mees, C.E. Kenneth. From Dry Plates to Ektachrome Film: A Story of Photographic Research. Nova York: Ziff-Davis Publishing Company, 1961.

## Vegeu també

* Heliografia
* Daguerreotip
* Calotip
* Col·lodió humit
# Johannes Itten

Johannes Itten (Süderen-Linden, Cantó de Berna, Suïssa, 11 de novembre de 1888 - Zúric, 25 de maig de 1967) fou un pintor i pedagog artístic suís. Pertany a l'Escola de Zuric de l'art Concret.

## Biografia

L'any 1913 esdevé estudiant del mestre Adolf Hölzel a l'Acadèmia de Belles Arts de Stuttgart (Stuttgarter Akademie). Allà s'hi troben Ida Kerkovius, Oskar Schlemmer i Willi Baumeister. Durant la Primera Guerra Mundial Itten s'estableix a Viena (1916), on no hi funda cap escola d'art pròpia. A Viena coneix, entre d'altres, en Walter Gropius, que el cridà l'any 1919 per ser un dels primers professors de l'escola estatal Bauhaus a Weimar. Va romandre a la Bauhaus de l'any 1919 fins al 1923 exercint de professor del curs introductori fins que va ser reemplaçat per Josef Albers i László Moholy-Nagy. Juntament amb Gertrud Grunow van desenvolupar l'innovador «Curs Preliminar», que havia d'aportar als estudiants coneixements bàsics de les característiques dels materials, composició i color. Temporalment fou docent de pintura mural i pintura en vitralls.
És el fundador de la nova Teoria cromàtica, sent la seva principal obra L'Art del Color (1961). La seva teoria dels «7 constrastos cromàtics» s'ensenya a tot taller o Acadèmia d'Art de renom.
Un important treball previ a L'Art del Color és el curs preliminar titulat «Anàlisi dels antics Mestres». Es va publicar amb la «Roda cromàtica en 12 tons i 7 lluminositats» en la publicació «Utopia» l'any 1921 a Weimar.
* 1926–1934 Escola d'art privada a Berlín
* 1932 - 1938 Director de l'Escola d'Ofici Tèxtil a Krefeld
* 1938–1954 Director de l'escola d'art (Kunstgewerbeschule) i
* 1943–1960 Director de l'Escola d'Ofici Tèxtil a Zuric
* 1949 - 1956 Direcció del Museu Rietberg per Art de fora d'Europa a Zuric
* 1955 Pintura lliure i elaboració de la seva teoria
* 1955 Curs de color a la HfG Ulm (Hochschule für Gestaltung) Escola superior de composició a Ulm.
La seva filla Marion Lichardus-Itten és professora d'Història Antiga i Contemporània a la Universitat de la Sorbona a París.

## Obra

* "Analysen alter Meister" (Anàlisi dels antics Mestres). A: Bruno Maria Adler (Hrsg.): Utopia. Dokumente der Wirklichkeit (Utopia. Document de la Realitat). Weimar: Editorial Utopia, 1921.
* Kunst der Farbe (L'art del color), 1961
* Mein Vorkurs am Bauhaus, Gestaltungs- und Formenlehre (El meu curs preliminar a la Bauhaus, teoria de la forma i la composició), Editorial Otto Maier Ravensburg, 1963

## Enllaços externs

* Breu biografia Arxivat 2006-05-08 a Wayback Machine. (alemany)
* Johannes Itten a l'Artcyclopedia - llistat de galeries i llocs museu en línia. (anglès)
# Cophixalus concinnus

Cophixalus concinnus és una espècie de granota que viu a Austràlia.
Està amenaçada d'extinció per la pèrdua del seu hàbitat natural.

## Referències

* Alford, R., Cunningham, M., Hoskin, C. & McDonald, K. (2004). Cophixalus concinnus. Llista Vermella de la UICN, Unió Internacional per a la Conservació de la Natura, 2006. Consultat el 1 de febrer de 2008 (en anglès). (anglès)
# Moviment quasiperiòdic

Un moviment quasiperiòdic és el tipus d'evolució temporal que presenta un fenomen físic que sense ser periòdic repeteix una vegada i una altra condicions arbitràriament properes a una posició prèvia del sistema. Un fenomen quasiperiòdic "oscil·la" una vegada i una altra mostrant de tant en tant un aspecte similar al que va tenir el sistema prèviament.
Una combinació de dos moviments periòdics purs, tal que el quocient de períodes entre tots dos no sigui un nombre racional és de fet un moviment no periòdic però sí quasiperiòdic.

## Definició formal

Suposem que l'estat físic d'un sistema és representable mitjançant un punt d'un espai mètric $({\mathcal {S}},d)$ o "espai fàsic", suposem que en un determinat instant el sistema es troba en l'estat S$_0$, i fixem una petita distància ε al voltant d'aquest estat, aleshores el conjunt d'estats que difereixen de S $_0$ tan sols en una petita variació ε es denotarà mitjançant:
   $B_{\varepsilon }(S_{0})=\{S\in {\mathcal {S}}|\ d(S,S_{0})<\varepsilon \}$
L'evolució temporal de l'esmentat sistema és quasiperiòdica si:
   $\forall \varepsilon \exists T_{\varepsilon }:d(S_{0},S(T_{\varepsilon }))<\varepsilon$
És a dir, per a qualsevol ε existeix un temps T (ε) tal que el sistema estarà a una distància de S$_0$ inferior a ε.
Una propietat interessant dels moviments quasiperiòdics, és que la trajectòria és un conjunt dens en una hipersuperfície topològicament equivalent a un hipertorus o n-torus:
    $\mathbb {T} ^{n}=S^{1}\times S^{1}\times \cdots \times S^{1}$

## Exemples

* Un moviment harmònic complex en general és un moviment quasiperiòdic.
* Les òrbites dels planetes interiors en el sistema solar a primera aproximació són òrbites quasiperiòdiques, no periòdiques a causa del desplaçament del periheli, predit per la relativitat general

## Vegeu també

* Moviment periòdic
* Moviment harmònic complex
# Tyloperla planistyla

Tyloperla planistyla és una espècie d'insecte plecòpter pertanyent a la família dels pèrlids.

## Referències

* ↑ Sivec & Stark, 1988. A: Sivec, Stark & Uchida. Synopsis of the world genera of Perlinae (Plecoptera: Perlidae). Scopolia 16:14.
* ↑ Wu, C.F., 1973. Acta ent. sin. 16(2):108 (118).
* 1 2 Catalogue of Life (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Du, 1995. Thesis X + 254 pp.
* Du, Sivec & He, 1999. Acta Entomol. Sloven. 7(1):61.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 1988. Aquatic Insects 10(4):201.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. Arxivat 2022-10-17 a Wayback Machine.

## Enllaços externs

* Encyclopedia of Life (anglès)
* Plecoptera Species File (Version 1.1/4.0) (anglès)
* BioLib (anglès)
* Perlidae Species Listing (anglès)
# Portada/efemèride maig 2

Juli Mira
« 1 de maig · 2 de maig · 3 de maig »
# Jiangxi Women's Tennis Open 2017

El Torneig de Nanchang 2017, també conegut com a Jiangxi International Women's Tennis Open 2017, una competició tennística disputada sobre pista dura que pertany als International Tournaments. La quarta edició se celebrà entre el 30 de juliol i el 6 d'agost del 2017 a Nanchang, Xina.

## Quadre individual femení
### Caps de sèrie

| CS | Tennistes | Rànquing |
| 1 | Zhang Shuai | 28 |
| 2 | Peng Shuai | 30 |
| 3 | Kristýna Plíšková | 41 |
| 4 | Wang Qiang | 51 |
| 5 | Duan Yingying | 63 |
| 6 | Jelena Janković | 70 |
| 7 | Zheng Saisai | 71 |
| 8 | Risa Ozaki | 77 |

### Quadre

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final |
| | K-c. Chang | 0 | 2 | |
| WC | Y. Wang | 6 | 6 | | WC | Y. Wang | 7 | 6 |
| | S-w. Hsieh | 4 | 6 | 6 | | S-w. Hsieh | 6$^7$ | 0 |
| Q | E. Hozumi | 6 | 3 | 4 | | | | | WC | Y. Wang | 0 | 2 |
| 3 | Kr. Plíšková | 3 | ret | | | | | | | N. Hibino | 6 | 6 |
| | N. Hibino | 0 | | | | N. Hibino | 6 | 6 | | | | |
| Q | J. Lu | 2 | 6 | 6 | Q | J. Lu | 2 | 3 | | | | |
| 6 | J. Janković | 6 | 1 | 2 | | | | | | | | | N. Hibino | 3 | 2 |
| | A. Rodionova | 6 | 6 | | | | | | | | | | S. Peng | 6 | 6 |
| | F. Liu | 2 | 4 | | | A. Rodionova | 1 | 5 | | | | |
| | X. Han | 5 | 7 | 6 | | X. Han | 6 | 7 | | | | |
| 4 | Q. Wang | 7 | 6² | 3 | | | | | | X. Han | 0 | 3 |
| | L. Zhu | 6 | 6 | | | | | | 2 | S. Peng | 6 | 6 |
| Q | F. Xun | 3 | 4 | | | L. Zhu | 6² | 0 | | | | |
| | T. Martincová | 2 | 2 | ret | 2 | S. Peng | 7 | 6 |
| 2 | S. Peng | 6 | 3 | | | | | |

## Quadre dobles femenins
### Caps de sèrie

| CS | Tennistes | Tennistes | Rànquing |
| 1 | Nao Hibino | Miyu Kato | 82 |
| 2 | Shuko Aoyama | Chang Kai-Chen | 149 |
| 3 | Makoto Ninomiya | Kotomi Takahata | 169 |
| 4 | Alla Kudryavtseva | Arina Rodionova | 182 |

### Quadre

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final |
| 1 | Nao Hibino Miyu Kato | 6 | 6 |
| | Nicha Lertpitaksinchai Peangtarn Plipuech | 3 | 2 | 1 | Nao Hibino Miyu Kato | 2 | 1 |
| 4 | Alla Kudryavseva Arina Rodionova | 7 | 6 | | Alla Kudryavseva Arina Rodionova | 6 | 6 |
| | Han Xinyun Zhu Lin | 5 | 2 | | | | | Alla Kudryavseva Arina Rodionova | 3 | 2 |
| | Jiang Xinyu Tang Qianhui | 7 | 7 | | | | | Jiang Xinyu Tang Qianhui | 6 | 6 |
| 3 | Makoto Ninomiya Kotomi Takahata | 5 | 5 | | Jiang Xinyu Tang Qianhui | 7 | 7 |
| | Lu Jingjing You Xiaodi | 3 | 3 | | Liang Chen Ye Qiuyu | 6² | 5 |
| | Liang Chen Ye Qiuyu | 6 | 6 | | | | |

## Enllaços externs

* Web oficial Arxivat 2017-07-28 a Wayback Machine. (xinès)
* Quadre individual femení PDF
* Quadre dobles femenins PDF
Nanchang :
2014
2015
2016
2017
2018
2019
2023 :
WTA Tour 2017
< 2016
2018 > :
WTA Finals, Singapur  · WTA Elite Trophy, Zhuhai :
# Proba-V

El PROBA-V (Project for On-Board Autonomy) és el quart satèl·lit de la sèrie PROBA de l'Agència Espacial Europea; la V és per vegetació.

## Satèl·lit

PROBA-V és una missió d'observació terrestre del tipus SPOT operat per l'ESA i muntat en una plataforma PROBA. La missió serà utilitzada com cobertura entre la fi de la vida útil de l'SPOT i el llançament del seu successor que suportarà aplicacions com ara control terrestre, monitoratge de desatres i estudis de la biosfera. El satèl·lit conté una versió reduïda de l'instrument Vegetació actualment a bord dels satèl·lits SPOT per proporcionar un resum diari de creixement de la vegetació mundial; el seu instrument òptic té un NIR-blau-roig (100m) + SWIR (200 m) amb capacitat d'una franja de 2250 km i una precisió geomètrica de 0,3 píxels. Aquesta és la primera missió completa amb plataforma PROBA i té una agenda molt atapeïda de desenvolupament.

## Llançament

El satèl·lit va ser llançat des de l'ELV al Port Espacial Europeu de Kourou a bord del segon llançament del coet Vega el 7 de maig de 2013 juntament amb el satèl·lit vietnamita VNREDSat 1A.

## Vegeu també

* PROBA

## Referències

* ↑ «PROBA-V Misson». ESA. [Consulta: 7 gener 2013].
* ↑ «PROBA V». Qinetiq Space. Arxivat de l'original el 2013-06-25. [Consulta: 7 gener 2013].
* ↑ Stephen Clark. «Vietnamese satellite booked for second Vega launch». Spaceflight Now, 04-01-2013. [Consulta: 7 gener 2013].

## Enllaços externs

* Pàgina del Proba-V al lloc web de l'Agència Espacial Europea
Agència Espacial Europea :
# Gelders Veenendaalse Voetbal Vereniging

El Gelders Veenendaalse Voetbal Vereniging, més conegut com a GVVV Veenendaal, és un club de futbol neerlandès.
És un dels set clubs de futbol de Veenendaal. Els colors del GVVV són blau-blanc. Juga els seus partits a l'Sportpark Panhuis. Des del 2016, juga a la Tweede Divisie.

## Referències

* ↑ Redactie «Simon Brouwer schiet GVVV naar tweede divisie». TweeNul, 14-05-2016. «GVVV heeft zich op de laatste speelronde in de topklasse geplaatst voor de tweede divisie. In Veenendaal won de ploeg van John de Wolf met 2-1 van directe concurrent Rijnsburgse Boys.»

## Enllaços externs

* Lloc web de GVVV (neerlandès)
# Cova de Son Cardell

La cova de Son Cardell és una cova artificial prehistòrica d'enterrament de l'edat del bronze, situada a la possessió de Son Cardell, al lloc anomenat tanca d'en Conill, al municipi de Llucmajor, Mallorca. Fou descoberta el 1958 per E. Ripoll i B. Font Obrador.
La porta d'entrada té forma ovalada, més ampla (0,65 m) que alta (0,60 m). A la cambra, a la qual s'accedeix amb diversos esglaons, és allargada, de 5 m de llargària per 2,35 m d'amplària. Al fons hi ha una petita cambra formant absis de 0,8 m d'alçada. El sostre és de volta i la seva alçada màxima és 0,9 m. Hi havia una fossa central i bancs funeraris laterals. No s'hi trobaren restes, ja que havia estat espoliada.

## Referències

* ↑ «Coordenades a Esconatura.com».
* ↑ Veny, C. Las Cuevas Sepulcrales Del Bronce Antiguo De Mallorca. 9. CSIC, 1968, p. 64 (Biblioteca Praehistórica Hispana). ISBN 9788400024031.
# Munlogs

Munlogs és un grup musical de rock originari d'Alboraia (País Valencià) que es dona a conèixer gràcies a una versió de la cançó «Al vent» i a un mini-CD publicat l'any 1996 Morir lluitant.
Va ser un dels primers grups valencians que cantaven en català. Entre la darreria de 1997 i el començament de 1998 se'n parla molt per motius extraartístics. Després de presentar-se durant diversos anys al Circuit Rock organitzat per l'Institut Valencià de la Joventut (institut en mans d'Unió Valenciana i el seu director Chimo Lanuza en aquells moments) i de ser constantment eliminats, l'any 1997 decideixen presentar dues maquetes a la selecció: una en català (amb el seu nom) i una altra en anglès sota el nom The Beanies. El resultat és que Munlogs seran rebutjats de nou i The Beanies seleccionats. L'escàndol esclata i el càstig de l'Institut Valencià de la Joventut cap als grups que s'expressen en la llengua del país esdevé una evidència.
El seu primer CD Dintre i fora apareix el 1997. En 2002 publicarien Llum.

## Referències

* ↑ Pujadó i García, Miquel. Diccionari de la cançó: d'els Setze Jutges al rock català. 1. ed. Barcelona: Enciclopèdia Catalana, 2000, p. 201-202. ISBN 8441204675.
* ↑ Escales, Carme «El actor Josep Maria Riera disfruta en su Sant Andreu» (en castellà). El Peródico, 17-06-2016.
* ↑ Rodríguez, Ricarod «Circuito al lado oscuro» (en castellà). Levante-EMV, 24-03-2008.
* ↑ Grau, Daniel «Munlogs recuperan el tiempo perdido» (en castellà). El País, 24-12-2002.
* 1 2 Ivànyez, Javi «El rock de la dècada passada». Tresdeu.com, 27-01-2015.

## Enllaços externs

* «Munlogs». Botiboti.
* «Munlogs». 25 Anys de rock català. Enderrock. Arxivat de l'original el 2018-01-23. [Consulta: 22 gener 2018]. «Pioners del ‘rock català’ al País Valencià, van patir la discriminació per cantar en la seva llengua»
# Portada/efemèride maig 19

Jacqueline Kennedy
« 18 de maig · 19 de maig · 20 de maig »
# Gabriel Mato Adrover

Gabriel Mato Adrover és un polític espanyol, nascut a Madrid el 29 d'abril de 1961 i germà d'Ana Mato Adrover.
Va estudiar dret a la Universitat Autònoma de Madrid i va opositar posteriorment al cos de lletrats del Cabildo de La Palma el 1985. També ha estat àrbitre de tennis des de 1995i membre del Comitè Canari de Disciplina Esportiva.
Militant del Partit Popular, ha exercit diversos càrrecs polítics, havent estat regidor de l'ajuntament de Santa Cruz de La Palma (1991-1995), conseller d'Agricultura, Ramaderia, Pesca i Alimentació del Govern de Canàries (1997-2000) i diputat per Tenerife a les eleccions generals espanyoles de 2000 i 2008. De 2000 a 2003 ha estat membre de la Diputació Permanent del Congrés dels Diputats
Va ser president del Parlament de Canàries fins a la dissolució de la cambra amb motiu de les eleccions autonòmiques del 27 de maig de 2007. Ha estat president del Partit Popular en La Palma de 2001 a 2004 i fou elegit diputat a les eleccions al Parlament Europeu de 2009. Actualment és membre de les Comissions del Parlament Europeu de Pesca, d'Agricultura i Desenvolupament Rural, i de la Delegació a l'Assemblea Parlamentària Paritària ACP-UE.

## Enllaços externs

* Fitxa del Parlament Europeu
* Fitxa del Congrés dels Diputats (castellà)
* Gabriel Mato al web del Parlament de Canàries
# Johannes Jensen

Johannes Jensen és el nom dels següents personatges:
* Johannes Vilhelm Jensen (1873-1950), escriptor danès i Premi Nobel de Literatura l'any 1944
* Johannes Hans Jensen (1907-1973), físic alemany i Premi Nobel de Física l'any 1963
# Cova de Son Granada de Dalt - Es Garbellet

La cova de Son Granada de Dalt-Es Garbellet és una cova artificial prehistòrica d'enterrament de l'edat del bronze, situada a la possessió de Son Granada de Dalt, al lloc anomenat sementer des Garbellet o des Pi Escucullat, al municipi de Llucmajor, Mallorca.
Aquesta cova està excavada en terreny pla. Fou espoliada des d'antic. Té un corredor llarg d'entrada, orientat d'est a oest. La cambra té 7,5 m de llargària per 2,7 m d'amplària i 1,8 m d'alçària.

## Referències

* ↑ «Coordenades a Esconatura.com».
* ↑ Dolç i Dolç, Miquel (coord.). Gran Enciclopèdia de Mallorca. Volum 6. Palma: Promomallorca, p. 309. ISBN 84-8661702-2.
* ↑ Veny, C. Las Cuevas Sepulcrales Del Bronce Antiguo De Mallorca. 9. CSIC, 1968, p. 69-71 (Biblioteca Praehistórica Hispana). ISBN 9788400024031.
# NGC 4603

NGC 4603 és una galàxia espiral situada a uns 107 milions d'anys llum de distància a la constel·lació de Centaure. És membre del cúmul de galàxies de Centaure, i pertany a la secció designada "Cen30". La classificació morfològica és SA(s)c, que indica que és una galàxia espiral pura amb braços relativament fluixos.
Durant el 1999, aquesta galàxia va ser objecte d'un estudi estès amb el Telescopi Espacial Hubble per localitzar estrelles variables cefeides. S'hi van trobar un total de 43 ± 7, i la mesura de la seva periodicitat va donar una estimació de distància neta de (33,3+1,7 −1,5 Mpc) Això és coherent amb l'estimació de distància determinada mitjançant les mesures de redshift. A partir del moment d'aquest estudi, NGC 4603 era la galàxia més allunyada per a la qual s'havia realitzat una estimació de distància mitjançant la variable cefeida.
El 21 de maig de 2008, la supernova SN 2008cn es va descobrir en una posició 23.″2 al nord i 4.″7 a l'est del centre de les galàxies. Es va determinar que era una supernova tipus II-P d'alta lluminositat, amb un progenitor identificat provisionalment com a supergegant vermell amb 15 ± 2 masses solars. Basat en el seu color groguenc, pot haver estat membre d'un sistema estelar binari.

## Referències

* 1 2 Afirmat a: SIMBAD.
* ↑ Po-Feng Wu «Cosmicflows-2: the data» (en anglès). Astronomical Journal, 4, 05-09-2013, pàg. 86. DOI: 10.1088/0004-6256/146/4/86.
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ «The surface photometry catalogue of the ESO-Uppsala galaxies». The Messenger, 1989, pàg. 31-34.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Groups of Galaxies in the Two Micron All Sky Redshift Survey». The Astrophysical Journal, 655, 01-02-2007, pàg. 790–813. arXiv: astro-ph/0610732. Bibcode: 2007ApJ...655..790C. DOI: 10.1086/510201.
* ↑ «Signatures of Long-lived Spiral Patterns». The Astrophysical Journal, 765, 01-03-2013, pàg. 105. arXiv: 1301.6634. Bibcode: 2013ApJ...765..105M. DOI: 10.1088/0004-637X/765/2/105.
* ↑ Atlas of Galaxies. Cambridge University Press, 2007, pàg. 13–17.
* ↑ «A Cepheid Distance to NGC 4603 in Centaurus». The Astrophysical Journal, 523, 01-10-1999, pàg. 506–520. arXiv: astro-ph/9904368. Bibcode: 1999ApJ...523..506N. DOI: 10.1086/307764.
* ↑ «On the Progenitor of the Type II-Plateau SN 2008cn in NGC 4603». The Astrophysical Journal, 706, 01-12-2009, pàg. 1174–1183. arXiv: 0910.2275. Bibcode: 2009ApJ...706.1174E. DOI: 10.1088/0004-637X/706/2/1174.
# Tour de Fuzhou

El Tour de Fuzhou (oficialment Tour of Fuzhou) és una cursa ciclista professional per etapes que es disputa al voltant de Fuzhou (Xina), el mes de novembre. Se celebra des del 2012, ja formant part de l'UCI Àsia Tour.

## Palmarès

| Any | Vencedor | Segon | Tercer |
| 2012 | Choi Ki Ho | David McCann | Koos Jeroen Kers |
| 2013 | Rahim Emami | Milan Kadlec | Koos Jeroen Kers |
| 2014 | Samad Poor Seiedi | Amir Kolahdozagh | Ghader Mizbani |
| 2015 | Rahim Emami | Ahad Kazemi | Jasper Ockeloen |
| 2016 | Arvin Moazemi | Peter Schulting | Hamid Pourhashemi |
| 2017 | Jai Hindley | Ka Hoo Fung | Stanislau Bazhkou |
| 2018 | Ilya Davidenok | Benjamin Dyball | Lyu Xianjing |
| 2019 | Artur Fedosseyev | Ilya Davidenok | Carlos Julián Quintero |

## Referències

* ↑ «Tour of Fuzhou (Chn) - Cat.2.1». [Consulta: 30 octubre 2023].
* ↑ Inicialement vencedor l'iranià Rahim Ememi fou desqualificat per doptage

## Enllaços externs

* Palmarès del Tour de Fuzhou a cyclebase.nl
* Palmarès del Tour de Fuzhou a sitiodeciclismo.net
* Palmarès del Tour de Fuzhou a cqranking.com
# Portada/efemèride octubre 3

Maife Gil
« 2 d'octubre · 3 d'octubre · 4 d'octubre »